Մեծ տարածում գտան լուսավորական գաղափարները։ Նապոլեոնի 1796—1797-ի Իտալիա արշավանքից հետո Իտալիայում կազմավորվեցին հանրապետություններ, որոնք կախման մեջ ընկան Ֆրանսիայից: Աուվորովի 1799-ի իտալիա արշավանքի հետևանքով ֆրանսիական զորքերը դուրս մղվեցին Իտալիայից, սակայն շուտով նրանց փոխարինեցին ավստրիացիները: 1800-ին ֆրանսիական տիրապետությունը վերականգնվեց։ Ֆրանսիական տիրապետության շրջանում Իտալիայում անցկացվեցին բուրժուական բարեփոխություններ։ Վիեննայի կոնգրեսը Իտալիայում վերականգնեց ֆեոդալա-բացարձակապետական միապետությունները։ Լոմբարդիան և Վենետիկը նորից միացվեցին Ավստրիային: 1815—1831-ին ավստրիայի հարստահարման, ֆեոդալական հետադիմության և քաղաքական մասնատվածության դեմ պայքարը ղեկավարում էր կարբոնարների գաղտնի կազմակերպությունը։ Նրանց գլխավորությամբ բուրժուական հեղափոխություններ տեղի ունեցան Նեապոլում (1820—1821), Պիեմոնտում (1821) և Կենտրոնական Իտալիայում (1831)։ 1830—1840-ական թթ. Իտալիայում հեղափոխական գործունեություն ծավալեց «Երիտասարդ Իտալիա» (հիմն. 1831-ին) կազմակերպությունը Ջ. Մաձինիի գլխավորությամբ։ XIX դ. 40-ական թթ. Հյուսիսային Իտալիայում արդյունաբերական հեղաշրջում սկսվեց։ 1848—1849-ին Իտալիայում տեղի ունեցավ բուրժուական հեղափոխություն, որի հիմնական բովանդակությունը երկիրը ավստրիական լծից և բացարձակապետական վարչակարգից ազատագրելն էր։ Սակայն հեղափոխությունը պարտություն կրեց։ 1850-ական թթ. ազգային-ազատագրական շարժումն ուժեղացավ։ Սարդինիայի թագավորության (Պիեմոնտի) ղեկավար Կ. Կավուրը, փորձելով կանխել նոր հեղափոխությունը, ձգտում էր Իտալիան միավորել միապետական հիմունքներով, օտարերկրյա պետությունների (մասնավորապես Ֆրանսիայի) օգնությամբ։ 1859-ի իտալա-ֆրանս-ավսարիական պատերազմի հետեանքով Իտալիային վերադարձվեց Լոմբարդիան։ 1859—1860-ին Սարդինիայի թագավորությանը միացան Պարմը, Մոդենան, Տոսկանան և իտալական մի շարք այլ հողեր։ Իտալիայի միավորման գործում մեծ դեր խաղաց իտալացի ազգային հերոս Ջ. Գարիբալդին։ 1860-ի հուլիսին ազատագրվեց Սիցիլիան, սեպտեմբերին Գարիբալդիի հեղափոխական բանակը մտավ Նեապոլ: 1866-ին, ավստրո-պրուսական պատերազմի հետևանքով, որին Իտալիան մասնակցում էր Պրուսիայի մաս, Իտալիան անցավ Վենետիկին: Իտալիայի միավորումն ավարտվեց 1870-ին, Հռոմը հռոմեական պապերի իշխանությունից ազատագրելուց հետո։